Šanchajaus bokštas
31°14′08″š. pl. 121°30′04″r. ilg.﻿ / ﻿31.2355°š. pl. 121.501°r. ilg.﻿ / 31.2355; 121.501 Šanchajaus bokštas (angl. Shanghai Tower, kin. 上海中心大厦, pinyin: Shànghǎi Zhōngxīn Dàshà; pažodž. Šanchajaus centro pastatas) – dangoraižis, stovintis Ludziadzui finansų ir prekybos zonoje, Pudonge, Šanchajuje. Tai antras aukščiausias pastatas pasaulyje pagal architektūrinę viršūnę, po Burj Khalifa. Suprojektuotas tarptautinės architektų firmos „Gensler“. Dangoraižio statybos atsiėjo 2,4 mlrd. JAV dol. Pastato savininkas – Šanchajaus miesto valdžia. Greta stovi Jin Mao Tower ir Shanghai World Financial Center dangoraižiai. Pastato daugiapakopė konstrukcija suprojektuota taip, jog galima būtų kuo efektyviau vartoti elektros energiją. Pastato paskirtis įvairi; viso devynios zonos, skirtos biurams, mažmeninei prekybai ir laisvalaikiui.